Missatge: S'eleven a 147 els morts en un atac a una universitat de KèniaAl-Shabaab s'ha responsabilitzat de l'atac, que ha acabat amb prop de 600 ostatges alliberats i 79 feritsUn grup d'homes armats ha atacat la Universitat de Garissa, a l'est de Kènia, prop de la frontera amb Somàlia. El balanç de víctimes mortals s'ha elevat a 147. Se n'ha aconseguit alliberar 587 i 79 han resultat ferides, segons fonts oficials. L'atac, que ja hauria acabat, segons l'agència Reuters, ha estat reivindicat pels islamistes d'Al-Shabaab. Els quatre atacants han estat abatuts. Els fets han començat cap a les 5.30 hora local, quan els atacants han irromput en el recinte universitari fent-se passar per fidels que anaven a resar a la mesquita. Llavors han començat a disparar indiscriminadament i han fet detonar diversos artefactes explosius. El grup jihadista ha agafat dos grups d'ostatges i ha deixat anar els musulmans. Com a mesura de precaució, s'ha decretat el toc de queda a les regions de prop de Somàlia. Una acció conjunta de les Forces de Defensa de Kènia i la Policia ha aconseguit evacuar tres de les quatre residències universitàries, però els atacants han continuat atrinxerats unes hores més  en una de les residències, segons ha informat el Ministeri de l'Interior a través del seu compte oficial a Twitter.La Creu Roja de Kènia ha posat en funcionament una línia telefònica per atendre les famílies que necessitin informació.Des que l'octubre del 2011 l'exèrcit kenià va entrar a Somàlia per combatre Al-Shabaab, el país ha estat objecte de constants atemptats terroristes per part d'aquesta secta islamista, el més greu dels quals va ser l'assalt a Nairobi al centre comercial Westgate l'any 2013, en el qual van morir almenys 67 persones.VÍDEO

Resposta: Kènia demana a l'ONU que traslladi un camp de refugiats amb 600.000 persones perquè amaga terroristesEl govern de Kènia ha donat un termini de tres mesos a les Nacions Unides perquè reubiqui els refugiatsEl govern de Kènia ha exigit a l'ONU el trasllat d'un camp de refugiats situat a l'est del país perquè sospita que s'hi amaguen terroristes del grup Al-Shabaab, que va cometre la matança de la Universitat de Garissa.Es tracta del camp de refugiats de Daadab,  el més gran del continent africà. Acull unes 600.000 persones, la majoria somalis que fugen de la guerra i la fam al seu país. Kènia vol que les Nacions Unides les atengui en territori somali. El govern de Kènia ha donat un termini de tres mesos a les Nacions Unides perquè reubiqui els refugiats. En cas contrari, assegura que serà l'exèrcit qui ho farà per la força.Nairobi denuncia que el camp serveix d'amagatall per a militants islamistes. El camp va ser instal·lat el 1991 per ACNUR, l'agència de refugiats de l'ONU. Les guerres, la fam i la sequera l'han anat omplint fins arribar a la població actual de sis-centes mil persones. Les autoritats kenianes també han anunciat la construcció d'un mur de 700 quilòmetres a la frontera amb Somàlia, per evitar la infiltració dels terroristes islamistes.Estampida per la por d'un atemptatFa deu dies, un atemptat jihadista contra la Universitat de Garissa va matar 148 estudiants. Aquesta matinada de diumenge, un universitari ha mort i un centenar més han resultat ferits, alguns de gravetat, quan fugien d'un campus de la Universitat de Nairobi.L'estampida s'ha produït pel pànic entre els estudiants, que han confós l'explosió d'un transformador elèctric amb un atemptat terrorista. VÍDEO